 ओह्‌दा छुड़कना पाकिस्तान सरकार दी इस मामले इच लापरवाही दर्शांदा ऐ।  सिद्धे माध्यम कन्नै इक दूए दी बचारधारा उप्पर वार्तालाप लेई सकारात्मक रूपै कन्नै दौनें गै देशें दा इतेहास ऐ।  सम्मुख होने गी लेइयै बी एह्‌दा लम्मा इतेहास ऐ, जिन्नै नियमित तौरे उप्पर कुसै ना कुसै रूपै इच दौनें गै गोआंढिएं गी आहत कीता ऐ।  हाल दे गै गैंह् गी लैता जा तां बपार ते आओजाई लेई नियंत्रण रेखा दे खोल्ले जाने कन्नै दौनें बक्खी दे तापमान इच गरावट आई ऐ ते सब्भने शा म्हत्तवपूर्ण एह् रेहा जे इस शा रोआर पार समाजिक तरीकें गी बधाने इच प्रोत्साहन थ्होआ।  जियां के पाकिस्तान दे साबका राश्ट्रपति परवेज मुशर्रफ सांही कश्मीर मसले दे सरबंध इच ठोहाए गेदे उत्साहित गैंही आङर गै भारत गी बी अग्गै औने दी लोड़ ऐ ते परस्पर वार्ता दे धागें गी जोड़ने दी लोड़ ऐ।  इस रस्ते थमां पाकिस्तान पास्सेआ मुंबई हमलें गी लेइयै भारत दी चैंता गी होर बेह्‌तर तरीके कन्नै सुलझाया जाई सकदा ऐ नां के रोहै दे वातावरण गी बढ़वा देने कन्नै।  अपने गै देशै इच जारी आंतकवाद कन्नै लड़ाई इच पाकिस्तान दे बड्डे जोखम गी नजरअंदाज करना बिलकुल गलत होग।  एह् दौनें गै सरकार ते पाकिस्तान दे समाजै लेई मजूद रौह्‌ने दा मसला ऐ।  एह् समें ऐ जे पाकिस्तान दे मजूदा परिदृश्य गी दिक्खदे होई भारत एह्‌दे गैंह् दी सराहना करै।  मास्को इच डा. सिंह ते जरदारी बछकार होई बैठक इच दौनें नेता प्रक्रिया गी अग्गै बधाने इच सैहमत होए।  मती गिनतरी इच मसले गी लेइयै दौनें गी गै इक दूए गी सैहयोग देना होग।  कश्मीर थमां अलग, पानी दी बंड बी इक मसला ऐ।  एह् मसला बी पिच्छले ब’रे गै सामनै आया हा।  इस मसले गी बी मते चिरै तोड़ी दबाया नेईं जाई सकदा।  इयै चाल्ली कन्नै, सियाचिन, सरक्रीक ते तुलबुल बी किश नेह मसले न जेह्‌ड़े इन्ने मते जटिल नेईं, हैन जिनें सुलझाया नेईं जाई सकै ब इनें अद्धै च गै छोड़ी दित्ता गेआ ऐ। 